OpenLLM-France/wikimedia huggingface dataset:
# Romança

La romança és un fragment musical de caràcter sentimental escrit per a una sola veu o un instrument que es distingeix pel seu estil melòdic i expressiu.
Va ser un gènere conreat a l'Edat Mitjana i després als segles XVI, xvii i XVIII. Les peces antigues que es conserven corresponen a aquest darrer període. Va tenir força popularitat en temps del Directori i durant la meitat del segle xix a França i sobretot a Itàlia. Entre els més coneguts músics que van escriure romances figuren Garat, Boieldieu, Romagnesi, Mompou, Clapisson, etc. Existeixen també romances de saló i d'òpera així com de sarsuela.
La romança espanyola era interpretada per músics professionals, principalment per veu i viola de mà, que el seu objectiu era divertir a la noblesa amb temes històrics i llegendaris. En època barroca es va identificar amb la nadala, i en el Classicisme, amb petites cantates per a veu i orquestra. En el gènere de la sarsuela, la romança és una cançó o ària de tema líric i fonamentalment amorós.

## Referències

* ↑ Aquest article conté material del diccionari enciclopèdic popular il·lustrat Salvat i Planeta Deagostini dels anys 1906 a 1914 que es troba al domini públic.
# Kiduix Levanà

El Kiduix Levanà (en hebreu: קידוש לבנה), (en català: "Santificació de la Lluna"), és un ritual jueu, realitzat de nit, a l'exterior, en el qual són recitades una sèrie d'oracions, per beneir i santificar la Lluna.

## Font

La font del Kiduix Levanà es troba en el Talmud de Babilònia, (Sanedrí 42a), el Rabí Yohanan ensenyava que qui beneeix la lluna nova, en el moment adequat, és considerat com qui saluda a la Shekhinah (la presència divina),tal com està escrit a Èxode 12:2: "Aquest mes us serà principi dels mesos, per a vosaltres serà est el primer en els mesos de l'any") Reina-Valera (1960).Aquest vers és la font del primer manament de la Torà, santificar el nou mes. El Kiduix Levanà està basat al calendari lunar. Moltes sinagogues col·loquen el text de l'oració amb grans caràcters en una paret exterior.

## Horari

La cerimònia del Kiduix Levanà es realitza durant el primer albirament de la lluna nova, al seu moment adequat, alguns opinen que és només aleshores quan s'ha de dir la benedicció, estant dempeus. Entre els Mekubalim, el Rabí Haim Vital va adoptar igualment l'opinió que la cerimònia havia de celebrar-se durant la primera nit de la lluna nova. De totes maneres, el costum popular és esperar tres dies sencers després del molad, l'aparició de la lluna nova, mentre que alguns esperen fins a set dies. L'última ocasió per celebrar el Kiduix Levanà, és a mitjan mes, al cap de 14 dies, 18 hores, i 22 minuts (algunes autoritats estenen aquest límit fins a 15 dies complets) després del molad.

## Ritual

És costum dir el Kiduix Levanà en finalitzar el Sàbat. La Lluna ha de ser visible, i no estar totalment coberta pels núvols, i la cerimònia normalment se celebra en l'exterior. Mentre que és costum dir l'oració amb una gran multitud després dels serveis del Dissabte a la tarda, o almenys s'ha de comptar amb un Minyan, també es pot dir sense un Minyan, a mitjan setmana. Fins i tot en els llocs en els quals hi ha un temps nuvolós o plujós, la gent recitarà la benedicció en veure la Lluna. Durant el mes de Tixrí, el ritual és normalment ajornat fins a la conclusió de Yom Kippur, uns altres tenen el costum de dir la benedicció després de Yom Kippur. En el mes de Av, és tradicionalment ajornada, seguint el dejuni de Tixà be-Av (el dejuni del 9 d'Av), ja que l'inici del mes és temps de duel, i la pregària ha de ser dita amb alegria. Si la festivitat cau en Diumenge, el Kiduix Levanà és ajornat fins al Dilluns. És costum dir uns paràgrafs addicionals, que van ser afegits a la benedicció al segle xvi, pel rabí i cabalista Isaac Lúria. Aquests paràgrafs són uns versos cabalístics, i tenen un profund significat.

## Referències

* ↑ «¡Gracias a Di-s por la Luna! La mensual santificación de la luna» (en castellà). Habad Lubavitx, 16-01-2019. Arxivat de l'original el 2019-01-17. [Consulta: 16 gener 2019].
* ↑ «Babylonian Talmud: Sanhedrin 42a» (en anglès). Come and Hear, 16-01-2019.
* ↑ «Éxode 12:2» (en castellà). Bible Gateway. Bíblia Reina Valera 1960, 16-01-2019.
* ↑ «Kidush Levaná, bienvenida a la Shejiná» (en castellà). Grupo Torá Argentina, 17-01-2019.
# Gobius hypselosoma

Gobius hypselosoma és una espècie de peix de la família dels gòbids i de l'ordre dels perciformes.
Els adults poden assolir 25 cm de longitud total. Es troba a Madagascar, Reunió i Maurici.

## Referències

* 1 2 Sa-a, Pascualita; Bailly, Nicolas. «Gobius hypselosoma» (en anglès). FishBase.
* ↑ Maugé, L.A., 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA), Brussel·les; MRAC, Tervuren; i ORSTOM, París. Vol. 2.
# Phillips (Wisconsin)

Phillips és una població dels Estats Units a l'estat de Wisconsin. Segons el cens del 2000 tenia 1.675 habitants.

## Demografia

Segons el cens del 2000, Phillips tenia 1.675 habitants, 721 habitatges, i 395 famílies. La densitat de població era de 233,5 habitants per km².
Dels 721 habitatges en un 28,3% hi vivien nens de menys de 18 anys, en un 39,8% hi vivien parelles casades, en un 11,4% dones solteres, i en un 45,1% no eren unitats familiars. En el 39,8% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,7% tenia menys de 18 anys, un 7,3% entre 18 i 24, un 24,1% entre 25 i 44, un 21,7% de 45 a 60 i un 24,1% 65 anys o més.
L'edat mediana era de 42 anys. Per cada 100 dones de 18 o més anys hi havia 80 homes.
La renda mediana per habitatge era de 31.471 $ i la renda mediana per família de 38.889 $. Els homes tenien una renda mediana de 32.333 $ mentre que les dones 24.028 $. La renda per capita de la població era de 16.480 $. Aproximadament el 7,2% de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Phillips» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Phillips». American Fact Finder. Oficina del Cens dels Estats Units, 12-01-2010.
# Partit Nacionalista de la Democràcia

El Partit Nacionalista de la Democràcia (turc Milliyetçi Demokrasi Partisi, MDP) fou un partit polític de Turquia fundat el 16 de maig de 1983 pel general retirat Turgut Sunalp, d'orientació nacionalista i de centredreta. Tot i que va rebre un suport força important del govern de la junta militar turca establida després del cop d'estat de 1980 a Turquia, fou el tercer dels tres partits que es presentaven a les eleccions legislatives turques de 1983, amb el 23,71% dels vots i 71 escons. Malgrat aquest fracàs, va intentar fer d'oposició al govern de Turgut Özal, però el partit va decaure i el 4 de maig de 1986 es va dissoldre. Molts dels seus afiliats van ingressar al Partit de la Mare Pàtria o al Partit de la Recta Via, tot i que Sunalp i alguns partidaris seus van romandre com a diputats independents fins a les eleccions de 1987.
# Kids Diana Show

Kids Diana Show és un canal de YouTube ucraïnès presentat per una noia jove, Diana, que juga amb la seva família i amics.
El març de 2020, el canal tenia 50 milions de subscriptors i milions de vistes, convertint-lo en el 6è canal de Youtube amb més subscriptors dels Estats Units, posicionat en el 5è lloc en la llista de youtubers més influents del món i el 14è amb més subscriptors.
Els primers vídeos de Diana se centren en cançons infantils, aprenent anglès, revisant joguines, i vlogging. Els vídeos més recents majoritàriament es caracteritzen per ser clips de Diana i el seu germà, Roma, menjant llaminadures i jugant.
El 22 de febrer de 2020 es publica al canal de youtube de Kids Diana Show la cançó infantil Candy Town. El germà de Diana, Roma, també té un canal de YouTube, anomenat Kids Roma Show.
El 2019, Business Insider va calcular que els ingressos anuals del canal són de 2.8 milions a 44.7 milions de dòlars.

## Referències

* ↑ «Top 50 YouTubers sorted by SB Score - Socialblade YouTube Stats | YouTube Statistics». [Consulta: 4 juny 2020].
* ↑ «Kids Diana Show's YouTube Stats (Summary Profile) - Social Blade Stats». [Consulta: 4 juny 2020].
* ↑ Greenwood, Chelsea. «10 children who are making hundreds of thousands of dollars — and possibly millions — through YouTube». Business Insider. [Consulta: 27 gener 2020].
# Gàbia

* Per a altres significats, vegeu «Gàbia (desambiguació)».
Una gàbia és una caixa tancada amb parets fetes d'enreixats de filferro de metall, fusta, vímet o altre material resistent, que s'utilitza per mantenir animals captius, en especial els ocells. Quan són més grans es parla de gabial o quan serveixen per a l'observació o la cria d'ocells aviari.
Forma, mida i equip depenen de l'animal que es vulgui tancar i de la funció de la gàbia: sigui per tenir-hi animals en permanència o sigui merament per transportar. Poden tenir al seu interior, entre altres recipients per al menjar, abeuradors, una safata extraïble per retirar els excrements, perxes, pales, joguines, refugis, nius de posta o nius de cria.
Antigament, s'utilitzaven als parcs zoològics i circs per exposar animals al públic. Aquest ús va ser criticat com que no contribuïa al benestar dels animals. La mera exposició d'animals empresonats a gàbies com a curiositats es va abandonar. En l'actualitat als parcs es recreen paisatges que semblen quan més possible a l'hàbitat normal.
* Gàbial per a aus
* Gàbia de hàmster o altres petits animals
* Gàbia per a cadells de gos
* Gàbia per a conills

## Referències

* ↑ «Gàbia». Gran Enciclopèdia Catalana. Barcelona: Grup Enciclopèdia Catalana.
* ↑ «Gàbia». Gran Enciclopèdia Catalana. Barcelona: Grup Enciclopèdia Catalana.
* ↑ Martínez, Núria «Cap a un zoo del segle XXI». Ara, 16-05-2015.

## Vegeu també

* Terrari
* aquari
# Magnirostris

Magnirostris és un gènere de dinosaure ceratop que va viure al Cretaci superior (Campanià superior). Les seves restes fòssils s'han trobat a Mongòlia Interior, a la Xina. Es distingeix d'altres protoceratòpsids pel seu llarg bec i les banyes orbitals incipients.

## Referències

* You H.-L. & Dong Zhiming «A new protoceratopsid (Dinosauria: Neoceratopsia) from the Late Cretaceous of Inner Mongolia, China.». Acta Geologica Sinica (English edition), vol. 77, 2003, pàg. 299–303.
# Museu Hidroelèctric de Capdella

El Museu Hidroelèctric de Capdella es un museu lleidatà, inaugurat el 2001, amb l'objectiu de preservar i difondre el patrimoni hidroelèctric de la vall Fosca. Està ubicat en el recinte de la Central Hidroelèctrica de Capdella, al nord de la vall.
El museu explica com va sorgir la idea d'aquesta central, la primera central hidroelèctrica de Catalunya dedicada a la producció de corrent altern, el seu funcionament i el trasbals que va patir la vall. El museu pertany a la xarxa temàtica del Museu de la Ciència i de la Tècnica de Catalunya i de la xarxa territorial dels Museus de l'Alt Pirineu i Aran. La visita al museu permet fer un recorregut històric des que va sorgir la idea de la central hidroelèctrica fins que, el 1914, es va posar en funcionament per primera vegada, passant pels canvis econòmics, socials i d’infraestructura que aquest procés va suposar. Les instal·lacions del museu ofereixen la possibilitat de visitar els estanys, la canalització de l'aigua, el saltant, les turbines a la central pròpiament dita i el traçat de la conducció de l'energia fins als centres de consum.

## Referències

* 1 2 «Museu Hidroelèctric de Capdella · Visitmuseum · Catalonia museums». gencat.cat. Arxivat de l'original el 24 de juny 2021. [Consulta: 23 juny 2021].
* ↑ Romaní, Daniel. «Museu hidroelèctric de Capdella: “Diuen que faran llum amb aigua!”», 18-07-2016. [Consulta: 23 juny 2021].
* 1 2 «Museu Hidroelèctricde Capdella». vallfosca.net. [Consulta: 23 juny 2021].
* ↑ «Museu Hidroelèctric de Capdella | Pallars Jussà». [Consulta: 23 juny 2021].

## Enllaços externs

* Peris, Guillermo Peris. «Entrevista a Eva Perisé, Directora del Museu Hidroelèctric de Capdella de la Vall Fosca» (en castellà). [Consulta: 23 juny 2021].
# Phrynobatrachus gutturosus

Phrynobatrachus gutturosus és una espècie de granota que viu a la República Democràtica del Congo, Costa d'Ivori, Ghana, Libèria, Nigèria i, possiblement també, a Benín, Burkina Faso, Guinea, Mali, Togo i Uganda.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Phrynobatrachus gutturosus. Llista Vermella d'Espècies Amenaçades de la UICN 2006. Consulta: 18 de gener de 2008.
# Petra Coria Cabero

Petra Coria Cabero (Ampudia, 13 de març de 1937 - 20 de maig de 2024) nom artístic de Petra Coria Cabero, va ser una colorista de còmics espanyola. Va treballar majoritàriament per sèries de còmic francobelga com Bob Morane, Ramiro, Bruce J. Hawker i XIII, entre d'altres.

## Biografia

Petra Coria, va néixer a Ampudia, un municipi de la província de Palència. Va viure uns anys a Bèlgica i, posteriorment, va anar a viure a Santander amb el seu marit el dibuixant de còmic William Van Cutsem, més conegut com a William Vance. Va treballar com a colorista en la majoria dels àlbums dibuixats pel seu marit i el seu germà Felicísimo Coria, un dibuixant de còmics assistent de William Vance i continuador de la sèrie Bob Morane a partir del 2018 quan va morir William Vance.
Va col·laborar amb dibuixants com a colorista i en algun cas com a retolista amb; William Vance en set sèries i quaranta-tres àlbums, Blueberry (Marshal), Bob Morane (1976) i Bruce J. Hawker, entre d'altres. Amb Jean Giraud (Moebius), en dues sèries i tres àlbums i amb Greg (Michel Regnier), en una sèrie i dos àlbums.

## Referències

* 1 2 Adolfo Gracia; Jordi Manzanares. «Petra Coria Cabero» (en castellà). Tebeosfera, 2012. [Consulta: 8 octubre 2020].
* ↑ «Vance, William» (en castellà). norma editorial. [Consulta: 8 octubre 2020].
* ↑ «Petra» (en (francès)). bdgest. [Consulta: 10 octubre 2020].
* ↑ «Petra (Petra Van Cutsem)» (en (francès)). Bdphile. [Consulta: 10 octubre 2020].
# Kids with Guns

"Kids with Guns" és una cançó de l'àlbum Demon Days, del grup virtual britànic Gorillaz. Fou llançada com a quart senzill l'àlbum el 10 d'abril de 2006 al Regne Unit com una doble cara-A juntament amb "El Mañana". La cançó compta amb la col·laboració vocal de Neneh Cherry.
El videoclip del senzill és una successió d'imatges sobre figures d'armes en vermell, blanc o negre, i a vegades hi apareix la inscripció "23 mm". Es tractava del muntatge utilitzat durant l'espectable Demon Days Live, realitzat el novembre de 2005 en el Manchester Opera House.

## Llista de cançons
### CD (Regne Unit)

* "Kids With Guns"
* "El Mañana"
* "Stop the Dams"

### DVD

* "El Mañana" (Vídeo)
* "Kids With Guns" (Visuals)
* "Don't Get Lost In Heaven" (Versió demo original)
* "El Mañana" (Animatic)

### CD (Japó)

* "El Mañana"
* "Kids With Guns"
* "Stop the Dams"
* "Don't Get Lost In Heaven" (Versió demo original)
* "El Mañana" (Vídeo)

### EP iTunes

* "El Mañana" (Directe a Harlem)
* "Kids with Guns" (Visuals)
* "Hong Kong" (Directe a Manchester)
* "Stop the Dams"

## Enllaços externs

* Pàgina de llançament japonesa Arxivat 2007-06-21 a Wayback Machine.
# Guglielmo I Malatesta de Sogliano

Guglielmo I Malatesta de Sogliano fou fill de Joan I Malatesta de Sogliano i comte sobirà de Sogliano associats a son germans Rambert I Malatesta de Sogliano, i Malatesta I Malatestino de Sogliano el 1199. Fou també senyor de Pennabilli, Verrucchio, Roncofreddo, Poggio dei Berni, Ciola dei Malatesti, Montegelli, Rontagnano, Savignano di Rigo, Pietra dell'Uso, Montebello i Montepetra. El 1305 va recomprar el castell i comarca de Strigara venut pel seu pare. Va morir passat el 1316.

## Referències

* ↑ Argegni, Corrado. Condottieri, capitani, tribuni. Corrado Argegni, 1936, p. 146.
# Madrona Prat i Palme

Madrona Prat i Palme (Barcelona, 1903 - Barcelona, 21 d'octubre de 1987) va ser una activista veïnal nascuda al barri barceloní de Sant Genís dels Agudells, on també va morir. Filla dels masovers de la torre Figuerola Amparo Palme i Alemany i Salvador Prat i Somell, l'any 1922 es va casar amb el carreter Fèlix Prat i Castells, de qui va tenir tres criatures. El matrimoni va viure a diverses masies de Sant Genís: a Can Figuerola fins a l'any 1924, a Can Gresa (Casa Groga) fins al 1940, a Can Safont i a Can Pagès.
El dia en què, acabada la Guerra Civil, va néixer el tercer fill de la parella, el marit de Madrona Prat va patir un accident mortal amb la carreta. Un cop vídua, Prat va subsistir amb la venda ambulant de vi fins que els beneficis li van permetre obrir una botiga que aviat es convertiria també en un bar i en un lloc de reunió al barri. Arran de la postguerra el barri de Sant Genís va acollir una forta onada migratòria d'arreu de l'estat espanyol, i la majoria de persones nouvingudes ho feien en condicions molt precàries.
La botiga de Madrona Prat i Palme es va convertir en un centre assistencial: ella hi va instal·lar un telèfon públic i avisava de les trucades, actuava com un servei de correus i rebia girs. Sovint la senyora Madrona socorria i ajudava el veïnat que tenia dificultats per a sobreviure, i al seu bar, l'Hostal L'Arengada, es va fundar el primer grup esportiu de Sant Genís i la primera penya del barri. Tant ella com els seus descendents han contribuït a la memòria del barri on van viure i a la recuperació de les seves tradicions. El seu nom forma part del nomenclàtor de carrers del barri on va néixer i lluitar tota la vida.

## Referències

* ↑ Segura Soriano, 2007, p. 17.
* ↑ «Història – U. D. Sant Genís-Penitents P.B.Villaverde-Penitents» (en espanyol europeu). [Consulta: 12 desembre 2018].

## Bibliografia

* Segura Soriano, Isabel. Dones d'Horta-Guinardó : itineraris històrics. Barcelona: Ajuntament de Barcelona, Arxiu Municipal i Districte d'Horta-Guinardó, 2007.
# Muntanyes Iàblonoi

Les muntanyes Iàblonovi (o Iàblonoi) (rus: Яблоновый хребет, muntanyes de les pomeres) són una cadena muntanyenca localitzada al sud-est de la Sibèria.
Administrativament, la regió de les muntanyes Iàblonovi pertany a la república de Buriàtia.

## Geografia

El massís es troba al nord-est de Mongòlia i discorre des de la costa est del llac Baikal durant uns 1.600 km abans d'unir-se amb les muntanyes Stanovoi. La serralada no és particularment alta o gran, sinó allargada i estreta. El punt culminant és el mont Sokhondo, a 2 450 metres d'altitud.
La serralada forma la línia de demarcació entre els rius que desemboquen a l'oceà Àrtic i els que desguassen a l'oceà Pacífic.
La densitat de població a la regió és molt baixa i es concentra principalment en assentaments miners. El massís és particularment ric en jaciments d'estany.
El ferrocarril Transsiberià corre paral·lel a la serralada abans d'entrar a un llarg túnel per a evitar les parts altes a l'altura de Txità.
Una de les peces més conegudes en aquestes muntanyes es diu la roca penjant.

## Referències

* ↑ «Yablonoi, Montes - CanalSocial - Enciclopedia GER», 10-12-2007. Arxivat de l'original el 2007-12-10. [Consulta: 18 desembre 2022].
* ↑ «Топографическая карта N-50-XX. Тунгокочен». [Consulta: 18 desembre 2022].
* ↑ «Yablonoi Mountains». [Consulta: 18 desembre 2022].
* ↑ «Sights - Places to go - Сайт инвестиционных и туристических ресурсов г. Читы» (en anglès). Lloc web del Municipi. Arxivat de l'original el 2017-09-03. [Consulta: 18 desembre 2022].
# Piero Portaluppi

Piero Portaluppi (Milà, 19 de març de 1888 - Milà, 6 de juliol de 1967) fou un arquitecte italià. Treballà principalment a Milà: Planetari de Milà, restauració del Palau del Capità de Justícia, Vil·la Necchi-Campiglio (1932-1935). Fou autor del Pavelló d'Itàlia per a l'Exposició Internacional de Barcelona de 1929.

## Biografia

Pietro (conegut com a Piero) Portaluppi va néixer a Milà, fill de l'enginyer Oreste Portaluppi i de Luisa Gadda.
Es va graduar a l'Escola Politècnica de Milà l'any 1910, en la secció d'arquitectura, medalla d'or del Col·legi d'Enginyers i Arquitectes de Milà (promoció major). Paral·lelament als estudis, es dedicà a la caricatura i col·laborà amb diversos diaris satírics milanesos.
Durant la dècada de 1950 va treballar extensament per a diversos dissenys i projectes amb Gualtiero Galmanini, qui en 1947, va ser triat com a símbol del disseny italià en la dècada de 1950, va ser triat com el dissenyador de l'escala honorífica de la VIII Triennale di Milano, l'exposició de disseny industrial més important d'Itàlia amb Luigi Pollastri.
* Edifici RAS, Milà (amb Gio Ponti, Alberto Rosselli i Antonio Fornaroli)
* Una altra vista de l'edifici RAS

## Referències

* ↑ Villa Necchi Campiglio, Milan by Piero Portaluppi |. Catesthill.com (28 January 2014). Retrieved on 3 July 2015.
* ↑ Luca Cottini «Palazzeschi's "La passeggiata" and the Urban Miniatures of the Modern World». Italica, 94, 3, Fall 2017, pàg. 504. JSTOR: 44983604.
* ↑ «Copia archivada». Arxivat de l'original el 29 de juny de 2017. [Consulta: 29 juny 2017]. 1947. VIII Triennale di Milano Esposizione internazionale delle arti decorative e industriali moderne e dell'architettura moderna [L'abitazione], Triennale di Milano
* ↑ Il Giornale dell'Architettura , Triennale story: VIII edizione, 1947, 4 de febrer de 2016

## Vegeu també

* Gualtiero Galmanini
* Gio Ponti

## Enllaços externs

* Fondazione Portaluppi (italià)
* Fondazione Portaluppi, Disseny del Banco Ambrosiano di Portaluppi e Galmanini(italià)
# Philautus erythrophthalmus

Philautus erythrophthalmus és una espècie de granota que es troba a Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Iskandar, D., Das, I., Stuebing, R., Lakim, M., Yambun, P. & Mumpuni 2004. Philautus erythrophthalmus. Llista Vermella d'Espècies Amenaçades de la UICN 2006. Consulta: 8 de gener de 2008.
# Rock clàssic

El Rock clàssic (Classic rock en anglès) és un format o classificació usat en el context de la radio i la indústria fonogràfica nord-americana, el qual s'ha emprat per categoritzar artistes de blues rock, hard rock, rock progressiu i soft rock sorgits des de finals dels anys 60 fins a la dècada de 1980, majorment aquells que van aconseguir esser grups massius. Aquesta denominació comercial és un derivat de l'anomenat Album Oriented Rock més que un estil en si mateix, ja que totes les bandes i artistes de Rock clàssic posseïen i posseeixen estils propis que els identifiquen, i fins i tot molts pertanyen a gèneres diferents.
L'emissora de ràdio KRBE de Houston (Texas) va ser la primera, en 1983, a utilitzar el terme com se'l coneix actualment; la seva programació consistia exclusivament en cançons d'artistes, des de mitjans dels anys 60 fins a mitjans dels anys 70, la fórmula aviat va aconseguir popularitat i va ser copiada per altres estacions (les anomenades "Classic rock radios"), passant el terme (Classic rock) també a la indústria com una etiqueta que designa artistes comercialment establerts que van tenir la seva època daurada en aquells temps (1960s i 70s). El terme Classic rock no ha de ser confós amb els artistes del Rock and roll clàssic de la dècada de 1950, ja que va ser encunyat amb posterioritat, i no està específicament relacionat amb aquests.

## Enllaços externs

* Pàgina en Allmusic.com
# Kidukh

Kidukh fou un regne o ciutat estat de situació desconeguda, probablement a la zona del Tigris, a la regió d'Ashnakkum.
El seu sobirà, anomenat Ili-Addu, titulat rei de Kidukh, és conegut per una carta dirigida al rei Zimrilim de Mari, en relació a una disputa sobre la ciutat de Shunkhum entre ell mateix, Shabram de Susa i la terra d'Apum (possiblement gendre de Zimrilim), Khaya-Sumu o Haya-Sumu de Ilansura (també gendre de Zimrilim) i Ili-Ishtar de Shuna i la terra de Shabasim (un altre gendre).

## Referències

* Thoughts of Zimri-Lim